በኢትዮጵያ 10 በመቶ ህዝብ ለድብርት በሽታ ተጋላጭ መሆኑን ሚኒስቴሩ አስታወቀ
በኢትዮጵያ 10 በመቶ ህዝብ ለድብርት በሽታ ተጋላጭ መሆኑን ጤና ጥበቃ ሚኒስቴር አስታወቀ ።  የጤና ጥበቃ ሚኒስቴር በየዓመቱ መጋቢት 29 የሚከበረውን የዓለም የጤና ቀን “ ስለ ድብርት እንነጋጋር ” በሚል መሪ ቃል የተለያዩ ባለድርሻ አካላት በተገኙበት ተከብሯል ።የዓለም የአዕምሮ ጤና ችግር አካል የሆነው ድብርት በዓለም 300 ሚሊዮን የሚጠጋ ህዝብን ለጉዳት እየዳረገ  ሲሆን፤በኢትዮጵያ ደግሞ 10 በመቶ የሚሆነው ህዝብ ለድብርት በሽታ ተጋላጭ መሆኑ ሚኒስቴሩ ያወጣው መረጃ  ያመለክታል ።  የአዕምሮ ጤና ችግር በየትኛውም የህብረተሰብ ክፍል ላይ የሚከሰትና ዋና ዋና መንስኤዎችም ማህበራዊ  ቀውሶች ፤ ድንገተኛ ህመምና የተለያዩ ሱሶች  መሆናቸውን ሚኒስቴሩ ጠቁማል ። በአዕምሮ ጤና ላይ የተካሄዱ ጥናቶች እንደሚያሳዩት በኢትዮጵያ ከቅርብ ዓመታት ወዲህ  የአዕምሮ  ህሙማን  ቁጥር እያደገ በመምጣቱ የሚመለከታቸው አካላት  ትኩረት  ሰጥተው መሥራት እንደሚገባቸው ተመልክቷል ።መንግሥት  ለአዕምሮ የጤና ችግር  አስፈላጊውን  የህክምና አገልግሎት በተገቢው መልኩ  ለመሥጠት ከአማኑኤል የአዕምሮ ስፔሻላይዝድ ሆስፒታል  በተጨማሪ በኮተቤ  ሁለተኛው የአዕምሮ ሆስፒታል ተከፍቷል ።   አርታዒ- ሰለሞን ተስፋዬ        